એ જ રીતે કબીર જેના નામથી બાદમાં પંથ બન્યો તેમને પણ પ્રવેશ અપાયો નહોતો. જોકે કબીર સાથે બહુ રસપ્રદ દંતકથા જોડાયેલી છે. કબીર ધર્મના વાડામાં માનતા નહોતા અને તેમણે માથે મુસ્લિમ પઘડી પહેરેલી હતી. મુસ્લિમ પઘડી સાથે તેમને પ્રવેશની મનાઇ કરી દેવાઇ. તે પછી કથા અનુસાર પૂજારીઓને રાત્રે જગન્નાથ ભગવાન સપનામાં આપ્યા. ભગવાને કહ્યું કે તમારે કબીરને માન આપવું પડે. તેથી બીજા દિવસે પૂજારીઓ દોડ્યા અને કબીરને જાતે દર્શન માટે તેડી આવ્યા હતા.